DISSERTATIO  MEDICA 


INAUGURALIS 

DE 

ASTHMATE. 


J o anne  Davidson  Auctore. 


Quo  magis  insigne  sit  munus  cuj usque  partis 
corporis  humani,  eo  magis  morbi  ejus  curam 
medicorum  postulant.  Hac  ratione,  clare  con¬ 
stat  pulmonum  vitia  quam  maxime  spectanda 
esse.  Namque  respiratio  functio  est  ad  vitam 
tam  necessaria  ut  recte  vitalis  dicatur.  Actione 
ejus  enim  per  tempus  valde  breve  intermissa,  alia 
organa  maxime  utilia  munera  propria  perhcere 

a  nequeunt ; 

nequeunt ;  nexus  ille  intimus,  etiamsi  incogni¬ 
tus,  inter  animam  et  corpus  solvitur :  hoc  in 
pulverem,  ex  quo  ortum  est,  revertitur  ;  et  illa 
ad  Deum  qui  dedit. 

X 

Quidam  ex  Pulmonum  morbis  sunt  maxime 
periculosi  qui  genus  humanum  affligunt,  omnes- 
que  medicinae  conatus  frustrantes,  vel  citam  vel 
tardam  mortem  afferunt. 

Morbus  de  quo  in  hoc  tentamine  inaugurali 
agitur,  quamvis  haud  saepe  protinus  lethalis, 
certe  aegrum  saevissime  vexat.  Nonnunquam 
enim,  dum  absit  paroxysmus,  ineptum  reddit  ad 
obeunda  officia,  aut  amoenitates  vitae  fruendas ; 
et  dum  saeviat,  anxietatem  pene  intolerabilem 
et  metum  suffocationis  instantis  infert. 

Amicorum  commiserantium  blanditiae  molles, 
quae  in  aliis  plurimis  morbis  aegri  dolores  fere 
compensant,  dum  asthmatis  paroxysmus  adest, 
non  solum  nihil  ad  levamen  adhibendum  valent, 
sed  saepissime  ad  aegrum  lacessandum  et  vexan¬ 
dum  tantum  inserviunt. 

Auctori  tentaminis  hujus  multo  foret  gaudio, 
si,  pathologiam  hujus  morbi  colendo,  indeque 
rationem  medendi  certiorem  et  feliciorem  dedu¬ 
cendo. 

tendo,  mala  miseri  asthmatici  levare  aut  irnilce- 
re  poterit. 

Quum  autem  non  scribit,  nisi  ut  jussis  Almae 
Matris  in  candidatis  pro  summis  in  medicina 
honoribus  promovendis  obtemperet,  habuitque 
occasiones  perpaucas  morbi,  de  quo  quaesiturus, 

videndi,  nec  esse  est,  ut  laboribus  et  observatio- 

* 

nibus  aliorum  uteretur.  Et  audax  videretur  ar¬ 
bitrari,  se  ope  historiarum  scriptarum  causas 
morbi  posse  invenire,  quae  cognitionem  eorum 

quibus  asthmatici  ante  oculos  versabantur,  om~ 

* 

nino  evaserant.  Nam  morborum  scientia,  his¬ 
toriis  fidelissime  narratis  legendis,  vel  etiam 
opera  praelectionibus  Professorum  danda,  ac¬ 
quisita,  multo  mipus  utilis  est  illa  quam  expe¬ 
riendo  discimus. 

Mens  enim  scriptoris  vel  ingenuissimi  plerum¬ 
que  aliqua  hypothesi  sibi  grata  adeo  impellitur, 
ut,  dum  symptomata,  quae  opinioni  suae  faveant, 
facile  notat,  et  nonnunquam  fortasse  se  signa  vi¬ 
dere,  quae  quidem  non  adsint,  censet ;  interdum 
alia  symptomata,  ad  verum  morbi  copspectum 
aeque  necessaria,  omnino  praetereat. 


Auctor 

Auctor  his  incommodis  obnoxius,  quae  autem 
sibi  persuasum  est  satis  perpensum  iri  viris  eru¬ 
ditis  quorum  examini  subjiciendum  est  hoc 
tentamen,  ad  rem  propositam  explorandam  per¬ 
git. 


MORBI  HISTORIA. 

Nomen  Asthma  ab  ct(r0{zct,tveivy  id  est,  anhelare 
vel  aegre  respirare,  derivatur.  Giim  a  medicis 
usurpabatur  suspiria  designare  omnigena.  At  si 
inter  vulgum  hoc  nomen  adhuc  aeque  infinitum 
sit,  tamen  a  plurimis  nosologis  hodiernis  ad  spe¬ 
ciem  singularem  anhelationis,  subinde  adorien- 

* 

tem,  restrictum  est. 

Hac  significatione,  clarissimus  Cullenus 
Asthmate  utitur ;  atque  morbum  verbis  sequen¬ 
tibus  bene  describit :  “  Spirandi  difficultas,  per 
intervalla  subiens,  cum  angustiae  in  pectore 
sensu,  et  respiratione  cum  sibilo  strepente  ; 
“  tussis  sub  initio  paroxysmi  difficilis  vel  nulla, 
versus  finem  libera  cum  sputo  muci  saspe  co- 
pioso.” 


Dyspepsia 

Dyspepsia  impetum  asthmatis  saepissime,  si 
non  semper,  praegreditur.  Severitas  autem  pra¬ 
vae  concoctionis  symptomatum  necnon  temporis 
spatium  per  quod  duraverint  antequam  asthma 
sese  ostenderit,  diversis  hominibus  valde  discre» 
pant.  Hoc  tamen  fere  semper  accidit,  ut  sub 
hujus  morbi  accessum,  omnia  dyspepsiae  symp¬ 
tomata  multum  exacerbentur. 

Monita,  quae  asthmatis  paroxysmum  denotant 
imminentem,  quaeque  homini,  qui  diu  hoc  mor¬ 
bo  laboravit,  impetus  instantis  indicationem  prae¬ 
bent  certam,  hujusmodi  sunt :  Plenitudinis  ten¬ 
sionisque  circa  scrobiculum  cordis  sensus  in¬ 
flatio  ventriculi ructus  fluidi,  nunc  insulsi, 
nunc  acidi capitis  dolor,  ejus  generis  quod 
saepissime  vias  primas  gravatas  esse  indicat 
partium  extremarum  algor;- — somnolentia. 

Dolor  capitis,  aliaque  omnia  symptomata, 
nocte  appetente,  ingravescunt,  atque/haec  multa 
animi  anxietas  et  morositas  comitantur.  In  non¬ 
nullis  tamen  mens  magis  solito  vigere  videtur. 
Hoc  tempore  urina  pallida,  saepe  magna  copia 

redditur,  sed  nonnunquam  parcior  est,  et  coloris 

> 

rubicundi.  Interdum  sunt  formicatio,  et  calor 

aurium  et  tegumentorum  colli  et  pectoris.  In¬ 
testina  more  insolito  commoventur. 

? 

Si,  quum  res  ita  se  habent,  aeger  se  in  lectum 
receperit,  sub  mediam  noctem,  vel  ut  plerum¬ 
que  fit,  circiter  horam  secundam,  ex  somno  subi¬ 
to  excitatur  sensu  suffocationis  horribili  depres¬ 
sus.  Statim,  quasi  instinctu,  ad  positionem  cor¬ 
poris  erectam  refugit,  coelumque  appetit  aper* 
tum»  Quidam  tamen  asthmatici  minus  aegre 
respirare  possunt  corpore  supino  quam  erecto. 
Respiratio  non  sine  magno  musculorum  conatu 
perficitur ;  sed  quamvis  omnes  musculi  qui  re¬ 
spirationi  auxilium  afferunt  officiis  suis  multa 
vi  fungantur,  nihilominus  spiritus  nunquam  in 
pectus  ingreditur  imum. 

Thorax  sensu  colligationis  vel  angustiae  op¬ 
primitur.  Respiratio  fit  cum  strepitu  sibilo  et 
tussi  exigua. 

Magnum  discrimen,  quoad  arteriarum  pulsu¬ 
um  statum,  in  aegris  diversis  observatur.  Ple¬ 
rumque  non  multum  turbantur ;  interdum  au¬ 
tem  paululum  concitantur  j  aliasque  cor  inordi¬ 
nate  micat. 


V  ultus 

Vultus  nunc  pallidus  est  et  contractus,  nunc 
tumidus  et  colore  livido  suffusus. 

Os  vel  late  aperitur,  vel  tanquam  ad  sugen¬ 
dum  componitur.  Nasi  alae  levantur,  ut  spiri¬ 
tus  ingressus  quam  minime  impediatur.  Haud 
raro,  postquam  aeger  e  lecto  surrexerit,  fit  alvi 
dejectio  liquida,  et,  si  valde  saeviat  paroxysmus, 
vomitus  liquoris  biliosi. 

Quum  hae  symptomata  per  quasdam  horas 
permanserint,  aliquid  levaminis  fit  aegro.  Spi¬ 
ritus  minus  laboriose  ducitun  Inspirationes 
longiores  plenioresque  evadunt,  adhuc  tamen 
strepitus  sibilus  expirationes  comitatur.  Muci 
pauxillum  subinde  ex  pectore  excernitur,  quod 
solatium  affert  haud  parvum.  Pulsus  tardiores 
et  pleniores  notantur. 

Irritatione  et  anxietate  imminutis,  somnus 
aegro,  praegressis  laboribus  fesso,  plerumque  ob¬ 
repit. 

Die  secundo,  exscreatio  fit  facilior,  quam  an¬ 
helatio  comitatur  diminuta.  Etiamnum  tamen 
hoc  signum  ad  gradum  atrocem  adfertur,  la¬ 
bore  tenui  vel  aliqua  mentis  agitatione  subita¬ 
nea. 

Tempore 

Tempore  pomeridiano  tanta  est  remissio,  ut 
aeger,  nisi  morbum  saepe  expertus  est,  persua¬ 
sum  habeat  paroxysmum  abiisse ;  vesperis  au¬ 
tem  reditus  monstrat  suae  spei  vanitatem,  sub- 
eimdaque  iterum  mala  supra  descripta.  Acces-  * 
sio  tamen  secunda  non  adeo  saevit  quam  prima, 
necnon  remissione  magis  integra  excipitur.  Mu¬ 
cus  copiosus  exscreatur. 

Asthmatis  paroxysmus  nullum  certum  finem 
habet.  Saepius  tamen  post  tres  accessiones  noc¬ 
turnas  omnino  terminat.  Sed  quamvis  hoc  fit 
in  plurimis  exemplis,  nonnunquam  observatur, 
quum  anhelatio  per  horam  permanserit,  paroxys¬ 
mum  in  totum  se  proripere. 

Corporis  superficies  extremaque  saepius  friges¬ 
cunt,  et  in  iis  quoque  exemplis  quibus  aegri  se 
nimio  calore  opprimi  conquesti  sunt,  tubus  ther- 
mometricus,  cuti  applicatus,  nunquam  caloris 
incrementum  indicavit,  ut  e  periculis  Doctoris 
Bree  satis  manifesttim  est. 

Quidam  auctores  sitim  intolerabilem  asthma¬ 
tis  symptoma  ponunt ;  sed  haec  raro  adest,  nisi 
paroxysmus  a  ventriculo  sordibus  gravato  citus 
fuerit. 


Per 

Per  totum  paroxysmum  mens  aegri  valde  irri¬ 
tabilis  perstat,  minus  autem  quam  sub  ejus  ad¬ 
ventum. 

Paroxysmi  declinatio  expectoratione  libera  et 

copiosa  notatur  :  Urina  simul  parcior  redditur, 
exhibetque  dotes  naturales,  saepe  sedimentum 
demittit. 

Paroxysmi  finito,  aeger  saepissime  restauratur 
in  valetudinem  solitam  et  mentis  et  corporis, 
neque  anhelatione  omnino  vexatur»  Haud  raro 
autem  iit,  praesertim  in  senibus,  qui  per  pluri¬ 
mos  annos  asthmate  laborarunt,  ut  plus  minus 
dyspnoeae  per  totum  intervallum  permaneat.  Et 
asthmatici  fere  omnes,  vel  dum  absit  paroxys¬ 
mus,  symptomatibus  malce  concoctionis  vexan¬ 
tur. 

Paroxysmi  intervalla  diversis  exemplis  mul¬ 
tum  inter  se  differunt.  Saepissime  nullum  cer¬ 
tum  observatur,  morbusque  revertitur,  quando- 
cunque  aegro  causa  excitans  adhibeatur.  Con¬ 
tra,  exempla  haud  pauca  a  Heberden  aliisque 
memoriae  tradita  sunt,  quibus  paroxysmus,  tem¬ 
poribus  statutis,  redivit,  sine  causa  manifesta. 
Huc  spectant  verba  Heberden  :  44  Interdum 
septimo  quoque  die  spiritus  difficilis  factus 

B  est, 

est,  interdum  semel  in  mense  vel  quater  in  anno, 
vel  vere,  et  autumno  quotannis  :  hinc  saepissime 
omni  hyeme,  vel  etiam  altero  quoque  anno,  et 
memini  unum  aegrotum,  qui  ex  intervallis  sep~ 
tem  annorum  sexies  laboraverat  hoc  morbo,” 

DIAGNOSIS. 

Asthma  fere  semper  ab  aliis  respirationis 
morbis  facillime  distingui  potest. 

A  Dyspnoea  dignoscitur,  quia  hic  morbus  per 
longum  tempus  durat  sine  remissione  notabili 5 
asthma  autem  ‘f  per  intervalla  subit,”  atque 
sensus  angustiae  vel  constrictionis  paroxysmum 
asthmaticum  comitatur,  qui  nulli  alii  anhelatio¬ 
nis  speciei  adest.  Sub  paroxysmi  asthmatis  ini  • 
ti°  vix  adest  tussis,  vel  saltem  valde  exigua  j 
tussis  autem,  cum  muci  exscreatione  plus  mi- 

nusve  copiosa,  per  totum  dyspnoeae  decursum 
urget. 

Dyspnoea  saepissime  sequitur  phlegmasias  tho¬ 
racicas.  Asthma  haud  minus  crebro  sine  causa 
manifesta  oritur. 

Quidam 

Quidam  morbi  cordis, vasorumque  magnorum 
vicinorum,  dyspnoeam  maxime  terribilem  exci¬ 
tant  ;  in  his  autem  suspirium  plerumque  perpe¬ 
tuum  est,  vel  parva  exercitatione  inducitur.  In 
asthmatis  paroxysmo  pulsus  arteriarum  haud 
multum  afficiuntur :  in  morbis  cordis  tamen 
pulsus  plerumque  valde  notablis  est,  et  haec 
actio  cordis  inordinata  manet,  dum  dyspnoea  re¬ 
mittitur. 

Sed  haud  improbabile  est,  cordis  morbos 
asthma  vero  spasmodicum  concitare  posse,  ubi 
pulmones  ipsi  in  hoc  malum  proclives  sunt. 

PKOGNOSIS. 

Quanquam  paroxysmus  asthmaticus  formam 
induit  terribilem  periculoque  gravidam,  hoc 
longo  usu  compertum  est,  aegrum  vero  plurimis 
temporibus  convaluisse.  Casus  autem  aliqui 
relati  sunt,  qui  exitum  infelicem  habebant. 

Doctor  Bree  lapicidam  commemorat,  qui  per 
multos  annos  asthmate  laboraverat,  et  humido 
objectus,  subivit  paroxysmum,  quo  adhuc  pre¬ 
mente,  excessit  e  vita. 


Casus 

Casus  autem  infra  narratus,  qui  Domino 
Baynton,  Bristoliensi,  occurit,  aegros  etiam  ab 
asthmate  gravissimo  in  valetudinem  reduci 
posse,  monstrat.  Foemina  asthmate  affecta  est, 
et  paroxysmus  adeo  saeviebat,  ut  sensus  fere 
omnino  perditi  essent,  vultus  lividus,  extrema¬ 
que  corporis  algida,  necnon  actio  cordis  ita  di¬ 
minuta,  ut  pulsus  explorari  non  possent  in  car¬ 
po,  vix  quidem  in  latere  sinistro.  Magna  vis 
muci  ex  ore  et  naribus  effluebat,  sine  nisu  con¬ 
spicuo.  Per  duas  horas  ad  hunc  modum  aegro¬ 
tabat  ;  nihilominus  eodem  fere  die  ad  valetudi¬ 
nem  pristinam  redacta  est. 

Quum  impotentia  aegri  multa  sit,  anhelitusque 
creber,  cum  pulsu  arteriarum  debili  aut  inter¬ 
mittenti,  vultu  livido,  seroque  ex  ore  praeter  vo¬ 
luntatem  effluente,  tunc  miserum  exitum  formi¬ 
dare  oportet. 

Quum  diu  perduraverint  asthma  haud  raro 
morbos  organicos  in  pulmonibus  visceribusque 

aliis  concitat. 

Laesio  cordis  organica  aegri  aliquando  dolores 
morte  eripuit. 

Quo  magis  causa  sit  medico  ut  cordis  morbum 

habeat 

habeat  suspectum,  quasi  asthma  excitantem,  vel 
ab  eo  egredientem,  eo  in  aftgusto  magis  spes  est. 
Mente  autem  habendum  est,  morbos  qui  pri¬ 
mas  vias  afficiunt,  quique  videntur  quasi  asth¬ 
matis  comites  necessarii,  actionem  cordis  enor¬ 
mem  interdum  promovere. 

In  asthmate  jam  longum  tempus  perdurante, 
quum  hydrothorax,  ascites,  vel  anasarca  apparet, 
aegrum  in  maximo  jam  periculo  judicemus.  In 
multis  asthmaticis  per  vitam  totam  morbus  in¬ 
stat;  si  autem  aeger  juvenis  sit,  accessusque  mor¬ 
bi  nec  crebri  nec  graves,  ac  omnis  suspicio, 
quod  viscera  laedantur,  amota  sit,  sanitas  perfec¬ 
ta  expectanda  est. 


SECTIO  CADAVERIS. 

Asthma  nullo  morbo  complicatum  tam  raris¬ 
sime  inter  paroxysmum  exitium  aegro  attulit,  ut 
occasiones  perpaucae  morbi  sectione  cadaveris 
investigandi,  sese  ostenderint.  Illustris  Mor¬ 
gagni  tamen  historias  plurium  anhelationis 
exemplorum  tradidit,  in  quibus  vesiculae  aeris 
pulmonum  liquore  spumanti  impletae  fuerunt. 

Inter 

Inter  alia  de  foemina  loquitur,  quae  ex  frigore 
male  affecta,  morbo  lethali  correpta  est,  cujus 
respiratio  aegra  symptoma  erat  praecipuum. 
Paulo  ante  mortem,  liquor  sero  similis,  ex  ore 
effluxit,  necnon,  cadavere  inciso,  viscera  abdo¬ 
minalia  uterusque  morbida  inventa  sunt.  Pul¬ 
mones  etiam  eodem  liquore,  qui  ex  ore  ejectus 
fuerat,  distenti  erant. 

Pulmones  lapicidae,  supra  dicti,  qui  in  paroxys¬ 
mo  obiit,  eadem  fere  signa  praebebant,  sed  mu¬ 
cus  vesiculas  aeris  illinens  dicitur  subniger  fu¬ 
isse.  Omnia  alia  viscera  thoracis  et  abdominis 
prorsus  sana  erant.  Vasa  cerebri  plus  solito  san¬ 
guine  turgebant. 

Cadavera  eorum  qui  per  longum  tempus  asth¬ 
mate  laboraverint,  laesiones  organicas  cordis  alio¬ 
rumque  viscerum  saepissime  ostendunt. 

Interdum  pleurae,  nempe  costalis  et  pulmona¬ 
lis,  inter  se  adhaerent,  veluti  post  inflammatio¬ 
nem,  Interdum  concretiones  vel  glandulae  in¬ 
duratae  in  bronchiis  notantur. 

Nonnunquam  inveniuntur  mala  ventriculi, 
hepatis,  caeterorumque  abdominis  organorum. 

Floyer, 

Floyer  de  quodam  loquitur,  qui  quum  diu 
asthmate  laboravisset,  morte  subitanea  correp» 
tus  est.  Post  mortem,  pulmones  omnis  morbi 
manifesti  prorsus  expertes  apparuerunt.  Calva» 
ria  autem  aperta,  ventriculi  cerebri  liquore  re¬ 
pleti  inventi  sunt. 

Quuum,  ut  haud  raro  accidit,  asthma  in  alios 
morbos,  phthisin  scilicet,  hydrothoracem,  vel 
anasarcam,  desiverit,  signa  propria  horum  mor¬ 
borum,  secto  cadavere,  deteguntur. 


t)E  CAUSIS  ASTHMATIS  REMOTIS,  ET  PRIMQ 
DE  EIS  QU$  AD  MORBUM  PRiE DI SPON U N T . 

Nec  aetas  nec  sexus  omnino  'asthmatis  immu¬ 
nis  est,  etsi  rarissime  ante  pubertatem  oritur,  et 
saepe  morbus  est  provectae  aetatis.  Aiunt  quo» 
que,  foeminas  minus  frequenter  anhelare,  quam 
viros.  Ad  hanc  rem  autem  explicandam,  non 
opus  est  credere  constitutionem  virilem  ad  hunc 
morbum  procliviorem,  quam,  fcemineam. 

Namque 

Namque  viri  officia  eum  certe  obnoxium  red¬ 
dunt  plurimis  morbi  causis  excitantibus,  quibus 
feminas  fere  prorsus  immunes  sunt.  Ex  altera 
parte  munera  domestica,  curas  gratas,  et  labores 
molles  plurium  feminarum,  etsi  ad  vitam  fru- 
endam  perquam  necessaria,  multo  minorem  vim 
musculorum  postulant ;  et  femina  rarius  quam 
viri  tentantur  coeli  alternationibus  subitaneis, 
causis  tam  frequentibus  asthmatis  aliorumque 
pulmonis  morborum. 

Non  dubitare  potest,  quin  status  pulmonum 
congenitus  quosdam  in  asthma  procliviores  red-. 
dit. 

Quae  sit  haec  proclivitas  adhuc  mortalibus  la-* 
tet,  sed  saepe  a  parentibus  in  liberos  trans^ 
mittitur,  indeque  haereditaria  dicitur.  Sed  in 
illis  etiam,  quibus  adsit  haec  proclivitas,  morbus 
raro  sese  ostendit,  donec  homo  aetate  processe¬ 
rit.  In  quibusdam  vero  ob  casus  fortuitos  ne 
per  totam  vitam  quidem  apparuerit  ;  nihilomi¬ 
nus  parens,  asthmaticis  ortus,  qui  per  totam  vi¬ 
tam  asthmatis  immunis  fuerit,  liberos  procreat 
huic  morbo  subjectos, 

Pulmouum 

Pulmonum  vitia  inflammatoria  interdum  for¬ 
tasse  ad  asthma  propensionem  inducant,  vel  sal¬ 
tem  proclivitatem  congenitam  confirment.  Se¬ 
quelae  tamen  frequentiores  harum  phlegmasia- 
rum  sunt  anhelationes  continuae. 

Illi,  quibus  thorax  male  conformatus  est,  variis 
morbis  pulmonum  procul  dubio  obnoxii  sunt» 
Fere  semper  dyspnoea  cruciantur;  interdum 
etiam  asthmatici  sunt,  sed  an  hoc  fit,  nisi  in  pul¬ 
monibus  ipsis  ad  asthma  propensis,  haud  facile 
detegendum. 

Asthmatici,  quibus  spina  incurvata  est,  vel 
thorax  quovis  alio  modo  deformatus,  quamvis 
intermissiones  paroxysmorum  habent  vix  un  ¬ 
quam,  omnino  anhelationis  expertes  sunt. 

Novi  familiam,  cujus  unus  phthisi  mortuus 
est,  altera  asthmatica  est,  tertiaque  signa  scro¬ 
fulae  manifesta  edit. 

Asthmatici  inter  omnia  temperamenta  inve¬ 
niuntur  ;  cholerici  autem  saepius  hoc  morbo  af¬ 
fligi  dicuntur. 

Haec  de  causis  praedisponentibus  ;  nunc  ad 
ea,  quae  paroxysmum  concitant  progrediemur. 


c 


CAUS/E 

CAUS/E  EXCITANTES. 

Causae,  quae  asthmatis  paroxysmum  indu¬ 
cunt,  sunt  valde  numerosae.  Multum  inter  se 
differunt,  neenon  asthmaticos  diversos  modis 
maxime  dissimilibus  afficiunt.  Alter  enim  asth¬ 
maticus  saepe  vix  respirare  potest,  sine  morbo 
excitato,  aera,  qui  altero  omnino  conveniat. 

Ut  omnes  qui  motbis  pulmonum  laborant, 
etiam  fere  omnes  invalidi,  plus  minus  afficiuntur 
coeli  mutationibus,  sic  inter  asthmaticos  hoc 
maxime  cernimus. 

Ex  his  omnibus  mutationibus  crassitudo  aeris 
imminuta  videtur,  plerumque  asthmatico  potissi¬ 
me  nocere.  Imo  dicitur,  caeteris  paribus,  dum 
hcec  talis  est,  ut  columnam  hydrargyri  triginta 
digitos  altam  sustinere  possit,  hoc  ad  morbi  in¬ 
termissionem  conservandam  sufficere 

Satis  cognitum  est,  paroxysmum  saepissime 

sub 

sub  nivis  vel  pluvias  accessum  subire,  quibus, 
temporibus  aer  semper  plus  minus  extenuatus 
est. 

Tempestatis  etiam  nebulosae,  asthmaticis  tam 
inimicae,  effectus,  aliquae  ex  parte  aeris  tenuitati 
ascribendus  est,  etsi  humiditas  ipsa  hunc  maxi¬ 
me  augeat.  Asthmatici  plerumque  morbi 
maxime  expertes  sunt,  dum  situs  humiles  inco¬ 
lunt  ;  vix  autem  in  regiones  altas  ascendunt, 
quin  paroxysmus  concitetur.  Sic  Doctor  Bree 
nos  admonuit,  se  per  multos  annos,  ne  per  diem 
quidem  in  solo  natali,  regione  scilicet  alta,  in 
comitatu  Warwici,  manere  potuisse,  sine  impetu 
asthmatis.  De  effectibus  molestis  magnae  alti¬ 
tudinis  petendae,  in  pulmones  non  omnino  asth¬ 
maticos,  neque  quovis  alio  morbo  affectos,  a  pe¬ 
regrinatoribus  aeronautisque  monemur. 

Humiditas  aeris,  praesertim  cum  aliis  causis 
excitantibus  conjuncta,  saepe  paroxysmum  ar¬ 
cessit. 

Floyer  credidit,  aera  extenuatum  asthmati¬ 
cis  nocere,  quia  hoc  tempore  miasmata  quae  in 
atmosphaera  densa  in  alto  coelo  suspenduntur, 

prope 

prope  terram  innatant,  et  forsitan  hoc  modo 
partim  agant. 

Satis  tamen  nobis  cognitum  est,  ipsam  aeris 
tenuitatem  maxime  respirationi  noxiam  esse ; 
dum  plurimi  asthmatici  impune  respirant  atmos- 
phseram  oppidorum  magnorum  vel  etiam  regio¬ 
num  paludosarum,  veluti  Hollandiae. 

Et  calor  et  frigus  apud  causas  excitantes  poten- 
tiores  habentur.  Alii  scriptores  dicunt,  morbum 
valde  frequentiorem  esse  tempestate  fervida  aes¬ 
tatis,  quam  tempore  pruinoso  hyemis.  Alii  autem 
testantur  morbum  maxime  hyeme  valere  ;  sic 
clarissimus  Willis  dicit,  asthmaticos  melius 
in  aestate,  quam  in  hyeme  degere.  Ex  hoc  pro¬ 
babile  est,  morbum  fere  aeque  valere  omnibu$ 
anni  temporibus. 

In  quibusdam  asthmaticis  certe  paroxysmus 
vix  excitatur,  nisi  nimio  calore ;  in  aliis  frigus  pa¬ 
roxysmi  causa  est  frequentior,  si  non  sola;  in  non¬ 
nullis  autem  tam  frigus  quam  calor  auctus  mor¬ 
bum  arcessit  *,  hique  miseri  nec  hyeme  nec  aes¬ 
tate  morbo  liberantur. 

In 

In  quodam  asthmati  proclivi,  novi  exercitatio¬ 
nem  gravem  sub  Jove  frigido  dyspnoeam  vehe¬ 
mentem  induxisse,  quae  autem,  exercitatione  re¬ 
mota,  fere  statim  abivit,  tusse  cum  muci  exscrea¬ 
tione  superveniente.  Balnei  calidi  in  paroxys¬ 
mo  inducendo  effectus  calori  praecipue  ascriben¬ 
di  sunt,  quamvis  haud  improbabile  est  vaporem 
aquosum  inhalatum  interdum  aliquid  efficere. 

Nescio  an  balneum  frigidum  paroxysmum  un¬ 
quam  excitaverit. 

Optime  sciunt  fere  omnes  in  his  regionibus 
asthmatici,  certos  ventos,  praesertim  Eurum  Cae- 
ciamque,  paroxysmum  arcessere.  Notus  etiam, 
fere  semper  humidus  et  tenuis,  asthmatico  ini¬ 
micus  est. 

Fumi  et  pulveres  plurimi  inter  causas  parox¬ 
ysmi  excitantes  sunt  recensendi.  Metallorum  fu¬ 
mi  interdum  asthma  excitasse  dicuntur.  Novi 
autem  asthmaticum  vix  e  paroxysmo  ereptum, 
aera,  in  quo  aliquantulum  arsenici  suspensum 
erat,  sine  damno  respirasse. 

Alii  asthmatici  vix  aut  ne  vix  respirare  pos¬ 
sunt  aera  oppidorum,  quae  saepissime  fumo,  aliis- 
-  -  '  que 

que  miasmatibus,  involuta  sunt.  Alii  contra 
minus  aegre  in  oppidis  quam  rure  vitam  agunt. 

Vide  exemplum  impunitatis,  qua  alii  asthma¬ 
te  laborantes  fumum  inhalare  possint,  a  Doctore 
Perci  val  narrato,  in  libro  suo  eximio  de  officiis 
medicorum. 

Fumus  Nicotiani  tabaci  dicitur  nonnunquam 
morbum  civisse 

-  Sic  etiam  gas  acidum  carbonicum,  quod  nul¬ 
lum  animal  sine  maximo  periculo  respirare  po¬ 
test,  asthmatico  saepe  morbi  impetum  attulit. 
Pulvis,  qui  ad  crinem  aspergendum  usurpatur, 
et  fere  omnes  pulveres  subtiles,  subinde  paroxys¬ 
mum  excitaverunt. 

Asthmaticum  novi  cui  pulvis  ipecacuanhae 
maxime  noxius  est, 

Odores  omnes,  vel  fragrantes  vel  foetidi,  huic 
vel  illi  asthmatico  nocent. 

Nimium  exercitationis,  omniaque  actionem 
cordis  et  pulmonum  excitantia,  impetum  asthma¬ 
tis  concitare  possunt.  Hoc  praecipue  fit,  quum 
adest  cordis  morbus. 

Eodem 

Eodem  modo  fortasse  agunt  quaedam  pathema- 
ta  mentis,  ira  scilicet,  laetitia,  terrorve  subi¬ 
tus. 

Asthmatici  haud  sine  periculo  voluptatibus 
venereis  nimis  indulgere  possunt. 

Parum  constat,  utrum  tempestatis  mutationes, 
an  quae  ventriculum  turbant,  causae  paroxysmi 
frequentiores  sint.  Hoc  tamen  certum  est, 
asthmaticum  omni  cibi  vel  potus  intemperantia 
male  affectum  esse.  Omnia  quae  aegre  conco¬ 
quuntur,  vel  quae  multum  flatus  evolvunt,  ad 
asthma  excitandum  apta  sunt ;  quales  sunt  cibi 
conditi,  liquores  fermentati,  fructus  et  herbae, 
quae  pronae  sunt  ad  fermentationem  acidam  sub¬ 
eundam.  Abstinentia  a  cibo  et  potu  dicitur  in¬ 
terdum  paroxysmum  induxisse.  Necnon  vomi¬ 
tus  purgatioque  violenta  causae  excitantes  haben¬ 
tur. 


EATIO 

RATIO  MEDENDI. 

In  asthmate,  sicut  in  omni  morbo  qui  ex  pa¬ 
roxysmis  et  remissionibus  constat,  curationis 
divisio  plane  naturalis  sese  offert,  nempe,  in  re¬ 
media  quae  inter  paroxysmum,  et  quae  dum  in¬ 
termittitur,  usurpanda  sunt. 

Doctor  BREE,  de  asthmate  scribens,  his  verbis 
utitur : — “  The  cure  of  convulsive  asthma  can 
“  only  be  attempted  with  a  prospect  of  success, 
“  during  the  intervals  of  the  fits.  But  the  di- 
“  stress  of  the  paroxysm  may  be  frequently  al- 
44  leviated  ;  and  whoever  has  experienced  its 

t 

44  agony  will  allow  the  value  of  the  smallest 
44  improvement  in  treating  it.” 

Ob  inscientiam  nostram  de  natura  asthmatis 

i 

mihi  videtur,  veras  indicationes  esse, — Causas 
excitantes,  si  apparent,  amovere  j  et, —Auferre 
symptomata  quae  aegrum  maxime  opprimunt : 
sed  pars  maxima  medendi  rationis  ex  usu  reme¬ 
diorum  constat,  quae,  quamvis  olim  a  medicis  e 
notitia  supposita  causae  morbi  proximae  usurpata 
fuerint,  nunc  temporis  in  usu  retinentur,  quia 

cognita 

cognita  sunt  indicationi  praecipuas  respondere, 
nempe  morbum  depellere. 

Remedia  quae  paroxysmo  saepissime  adhiben¬ 
tur, sunt  Emetica, Cathartica,  Venaesectio,  Narco¬ 
tica,  Expectorantia,  Diaphoretica,  Diuretica, 
Epispastica. 

Emetica .- — Actio  emeticorum  lenium  s^epe  eR 
fectus  quam  optimos  attulit,  praecipue  paroxys¬ 
mo  ineunte.  Exempla  relata  sunt,  in  quibus 
usus  emetici  tempestivus  paroxysmum  praever- 
tit,  postquam  aeger  primis  illis  symptomatibus, 
tam  bene  cognitis  asthmate  laborantibus,  acces¬ 
sum  senserat. 

Vix  mentionem  postulat,  emetica  potissime 
indicata  esse  in  exemplis  in  quibus  symptomata 
dyspeptica  maxime  urgent ;  ubi  paroxysmus  ex-» 
citatus  fuisse  aliqua  cibi  vel  potus  intemperan¬ 
tia,  et  ventriculus  alimento  non  concocto  grava¬ 
tus  esse,  videtur. 

In  memoria  tamen  tenendum  est,  exempla 
tradita  fuisse  in  quibus  vomitus  pessimos  effec¬ 
tus  induxit  Doctor  Bree  narrat,  se  grana 
quinque  antimonii  tartratis  paroxysmo  jam  in¬ 
cepto  sumpsisse,  additque,  “  After  violent  eva~ 
“  cuations  upwards  and  downwards,  with  great 

n  “  present 

“  present  distress,  the  paroxysm  was  lengthen- 
“  ed  b y  severai  exacerbations  more  than  I  had 
“  before  sustained.  Greater  weakness  in  the 
“  intermission,  and  night  sweats,  were  the  con- 
66  sequence  of  this  treatment.” 

Quando  per  aliquod  temporis  paroxysmus  per¬ 
stiterit,  et  vesiculas  pulmonum  sero  expletae 
fuerint,  quomodo  adjuvent  vomitoria,  difficile 
est  conceptu. 

In  hoc  equidem  paroxysmi  stadio,  si  vomitus 
ingens  excitetur,  periculo  haud  omnino  immunis 
erit. 

i 

Floyer  censet  scillam  esse  emeticum  in  asth¬ 
matis  paroxysmo  optimum  ;  vomitumque  vio¬ 
lentum  reprobat,  quippe  asthmatico  noxium. 

Insuper  viribus  scillae  emeticis,  urina  et  ex¬ 
screatio  illa  moventur. 

Dicitur  remedia  emetica,  ut  nauseam  excitent 
adhibita,  in  paroxysmo  utilia  esse.  Emetica, 
hac  ratione  sumpta,  resolventia  vel  antispasmo- 
dica  potissima  fiunt. 

Cathartica . — Celsus,  quum  de  asthmatis  re¬ 
mediis  loquitur,  his  verbis  de  purgantibus  uti¬ 
tur  ; 

tur  :  - —  “  Liquanda  alvus,  interdum  ducenda, 
“  quibus  extenuatum  corpus  incipit  spiritum 
“  trahere  commodius.” 

Quando  accessum  magna  primarum  viarum 
perturbatio  aut  praecedit  aut  comitatur,  certe 
auxilium  est  in  alvi  solutione  vel  ductione. 

Exempla  etiam  nonnulla  relata  sunt  in  quibus 
purgantia,  sub  initio  paroxysmi  sumpta,  huic 
venienti  occurrerunt.  Medicamenta  fere  omnia 
purgantia  a  medicis  antiquioribus  in  asthmate 
usurpata  sunt. 

Nunc  autem  temporis,  haec  vix  aut  ne  vix 
quidem  in  asthmate  adhibentur.  Hydrargyri 
sub  murias,  cum  antimonii  tartrate,  utilissima  est 
ad  alvum  solvendam.  Hujus  actio  augeatur  ope 
e  nematum  catharticorum.  Sulphur  multum  usur^- 
patum  fuit  in  asthmate,  aliisque  pulmonum 
morbis  sine  inflammatione  acuta,  quia  non  so¬ 
lum  alvum  leniter  purgat,  sed  etiam  vim  habet 
diaphoreseos  movendae. 

V 

Vencesectio.— Medici  multum  inter  se  dissen- 
tiunt  de  utilitate  venaesectionis,  in  paroxysmo 
asthmatico. 


Hoc 

Hoc  remedium  a  medicis  antiquioribus  fre¬ 
quentissime  usurpatum  fuisse  videtur,  raro  au¬ 
tem  nostro  tempore  in  hoc  morbo  adhibetur. 

Multa  symptomata  in  asthmatis  paroxysmo 
sunt,  quas  bonos  effectus  a  sanguinis  missione 
nos  expectare  inducerent ; — Dilatatio  scilicet 
thoracis  difficilis,  anxietas  maxima,  a  sanguinis 
in  corde  dextro  congestu,  orta,  circuitus  san¬ 
guinis  oppressus,  somnolentia  facieique  suffusio, 
quas  saepissime  adsunt. 

Ad  haec  symptomata  sublevanda,  si  modo  ci¬ 
tissime  in  accessu  occurrerint,  venaesectio  mag¬ 
nopere  valet.  Ast  ubi  per  tempus  aliquod  insti¬ 
terit  paroxysmus,  si  vires  aegri  fere  exhaustae 
sint,  praesertim  si  inceperit  muci  exscreatio,  quae 
ipsa  semper  aegro  solatium  praebet,  sanguinis  de¬ 
tractio  semper  prohibenda  est :  Paroxysmum 
enim  protrahit,  expectoratione  tardanda,  atque 
remissio  haud  tam  perfecta  est,  quam  si  omissa 
fuerat  venaesectio  ;  aegro  majore  dyspnoea  pos- 
tera  die  vexato. 

Praxis  haec  senibus  praesertim  funesta.  . 


Narcotica . 

Narcotica . — Nulla  quidem  remedia  in  hoc 
morbo  plus  eminent  quam  narcotica.  Cum  au¬ 
tem  non  evincitur  quae  symptomata  usum  eorum 
exigant  a«t  inhibeant,  multum  inter  se  distant 
effectus.  Levamen  scilicet  nunc  maximum, 
nunc  contra  minimum  reddunt,  neque  desunt 
exempla  in  quibus  non  parvam  injuriam  profe¬ 
rebant,  quippe  paroxysmus  in  longum  eductus 
est. 

Sunt  multa  hujus  generis  medicamenta  quae 
in  asthmate  adhibita  sunt, sed  utilissima,  et  nunc 
temporis  maxime  probata,  sunt  opium  et  ae¬ 
ther,  seu  seorsum  seu  conjunctim  sumpta.  Mis¬ 
tura  tinct.  opii  semunciae,  cum  aetheris  sulphu- 
rici  sescuncia,  maxime  laudatur  a  Doctore  Gre- 
gory,  in  praelectionibus  suis,  ob  ejus  in  parox¬ 
ysmo  asthmatico  effectus.  Cochlearia  duo  pro 
dosi  adhibeantur. 

Ineunte  paroxysmo,  aeque  ac  alia  antispasmo- 
dica,  opium  utendum  est ;  diu  autem  jam  du¬ 
rante  prohibendum  est,  praesertim  si  pulmones 
liquore  effuso  opprimantur,  quo  tempore,  si  ad¬ 
bibitum  sit,  paroxysmus  producitur,  quia  forsi¬ 
tan  sensu  partium  humorem  attingentium  im¬ 
minuto 

minuto,  et  actio  sympathetica  tussis  indeque  ex¬ 
screatio  impediuntur.  Ut  exemplum  effectuum 
malorum,  qui  aliquando  ab  antispasmodicis  nas¬ 
cuntur,  casus  ipsius  Doctoris  Bree  haud  inepte 
citetur. 

Quum  stomachus  flatu  distenditur,  ad  eum 
ejiciendum,  optime  valet  mistura  supra  dicta 
opii  cum  aethere.  At  si  oneratae  sint  primae  viae 
cibo  indigesto,  paulum  prosunt  antispasmodica, 
et  prae  aliis  gummi  foetida  saepe  nocent,  propte- 
rea  quod  concoctionis  organa  perturbant. 

Vaporis  aetheris,  vapore  aquoso  diluti,  induc¬ 
tio,  saepe  in  asthmate  adhibita  est  cum  effecti¬ 
bus  jucundis  ;  nonnunquam  autem  symptomata 
ab  ea  augeantur.  Alii  vaporem  e  conii  infuso 
calido  laudant;  alii  nocere  judicant  remedia 
omnia  inhalata  cum  aquae  vapore  conjuncta, 
quum  paroxysmus  interdum  aere  simul  calido 
et  humido  excitatur.  At  sive  calor  et  humidi- 
tas  atmosphaerae  asthma  excitent,  sive  non  exci¬ 
tent,  hoc  certum  est,  vaporem,  nempe,  ex  aqua 
feivida  inhalatum,  interdum  asthmatico  multum 
levaminis  attulisse. 


Sunt 

Sunt  etiam  quaedam  herbae  narcoticae,  quarum 
fumus,  ex  tubo  exhaustus,  multum  quibusdam 
asthmaticis  profuit.  Harum  usitatissimae  sunt 
Tabacum  et  Stramonium.  Hujus  radix  usurpa- 
lur,  illius  folia. 

Quamvis,  ut  antea  dictum,  inhalatio  fumi  ta¬ 
baci  inter  causas  asthmatis  excitantes  recen¬ 
senda  est,  nihilominus  haud  raro  auxilium  af¬ 
fert.  Certior  factus  sum  a  medico,  qui  parox¬ 
ysmis  frequenter  cruciatur  asthmaticis,  se  subi¬ 
taneum  invenisse  levamen  quum  conclave  in¬ 
troiverit  fumi  tabaci  expletum.  Duas  novi 
asthmaticas,  quae  solatium  citissime  obtinent,  si 
sub  paroxysmi  initio  fumum  stramonii  tubo  ex¬ 
hauriunt,  His  inductio  fumi  non  omnino  ob~ 
est. 

Quum  aeris  vesiculae  liquore  effuso  obstru¬ 
untur,  non  expectandum  est,  furni  inductionem 
auxilium  aegro  allaturum  esse.  Oxygenium  a 
quibusdam  medicis  multum  laudatum  est ;  ef¬ 
fectus  autem  hujus  alionnnque  gasium  nondum 
satis  constant. 

Expectorantia , 

Expectorantia . — Muci  expectoratio  tantum 
auxilii  aegro  semper  affert,  ut  remedia  quae  hanc 
movere  censentur  saepissime  in  paroxysmo  adhi¬ 
beantur. 

Ex  his  scilla  martima  fortasse  utilissima.  Sub 
initio  paroxysmi  adhibere  oportet,  et  si  talibus 
dosibus  sumpta  sit,  quales  nauseam  excitent, 
muci  exscreatio  liberior  et  copiosa  fit,  et  spiritus 
minus  aegre  trahitur.  Necesse  est  autem  prae¬ 
cavere  ne  sub  usu  scillae  excitetur  diarrhoea, 
quae  semper  asthmatico  nocet. 

Acetum  scillae  a  Floykro  multum  commen¬ 
datur. 

•»  * 

Ammoniacum  et  assafoetida  exscreationem 

muci  augent,  et  interdum  in  asthmate  usurpan¬ 
tur.  Decoctum  senegae,  etiam  multum  asth¬ 
mati  profuisse  dicitur,  praesertim  in  senibus  *. 

Diaphoretica.~ Remedia  quae  sudorem  mo¬ 
vent  asthmaticis  nocere  dicuntur ;  quae  autem 
diaphoresin  exiguam  concitant,  utilia  sunt.  Hu¬ 
jusmodi  fere  omnes  sales  medii. 

Diuretica . 


*  Vide  Bree,  p.  4$. 

Diuretica. — Medici  forsitan  remediis  diure¬ 
ticis  in  paroxysmo  asthmatico  uti  instigati  sunt, 
ex  opinione  secretionem  urinae  auctam  naturae 
conatum  esse  ad  morbum  solvendum. 

Quidam  de  asthmate  scriptores,  urinam  mo¬ 
ventia  in  hoc  morbo  maxime  laudaverunt.  A 
quodam  etiam  dicitur,  morbum  solutum  fuisse 
postquam  triginta  septem  urinae  librae  rapide  ef¬ 
fluxerant  Ob  effectus  diureticorum  tam  uti¬ 
les  habitos,  anasarcam  saepe  asthmatis  causam 
esse,  suggestum  est. 

Effectus  autem  diureticorum  in  asthmate  fe¬ 
lices  certe  non  frequentissimi  sunt,  atque  qui¬ 
dam  scriptores  testantur  se  nunquam  vidisse 
paroxysmum  his  remediis  decurtatum. 

Exempla  relata  sunt  in  quibus  digitalis  maxi¬ 
me  profuisse  videtur:  dubitandum  est,  autem, an 
in  his  morbus  asthma  spasmodicum  fuisset,  nec 
vero  dyspnoea,  a  statu  corporis  hydropico,  orta. 

Aliquando,  postquam  accessus  vehementia 
cesserit,  dyspnoea  molesta  manebit,  secretione 
quoque  urinae  imminuta.  Tunc  quandam  ob- 

e  structionem 


*  Rhodius,  Obs.  Med.  lib.  iii.  Obs.  27. 


34 


DE  ASTHMATE. 


structionem  nonnullius  visceris  suspectam  habea¬ 
mus.  Hydrargyrum,  cum  scilla  aut  alio  diure¬ 
tico  conjunctum,  adhibendum  est. 

Epispastica . — Vesicantia  saepe  in  paroxysmo 
Usurpata  sunt,  sed  certe  rarissime  utilia,  et  non- 
nunquam  nocentia  fuere. 

Dr  Gregqry,  se  asthmatis  paroxysmum  ex 
applicatione  vesicantium  auctum,  et,  nisi  fallor, 
morbum  inductum  vidisse  dicit,  quum  in  catar- 
rho  emplastrum  vesicatorium  sterno  applicatum 
fuisset.  In  uno  tantum  homine  hanc  praxin,  sed 
certe  sine  aliquo  levamine,  adhibitum  vidi. 

Multa  alia  medicamenta,  instante  paroxysmo, 
usurpata  fuerunt  ;  ea  autem,  de  quibus  supra 
diximus,  usitatissima  sunt. 

Galvanismus. — Electricitas,  vel  potius  galva- 
nismus,  maxime  utilis  fuisse  videtur  in  dyspnoea 
continua,  testante  Doctore  Philip,  Vigorniense. 
De  ejus  autem  utilitate  in  asthmate  spasmodico, 
morbo  de  quo  agitur,  parum  constat.  In  fe¬ 
minam,  hoc  morbo  laborantem,  Doctor  Philip 
galvanismum  adhibuit.  Medico  ipsi  vix  aut  ne 

vix  quidem  utilis  fuisse  videbatur,  quamvis 
asthmatica  paroxysmum  minus  atrocem,  quam 
aliis  temporibus,  judicavit. 

RATIO  MEDENDI  INTER  REMISSIONEM. 

Sententia  est  fere  universa,  et  quidem  ex  lon¬ 
ga  observatione  deducta,  asthmaticos  raro  pror¬ 
sus  sanari,  et  morbum  per  totam  vitam  subinde 
reverti. 

Sed  quamvis  saepissime  confirmata  sit  haec 
sententia,  hoc  non  dubitari  potest,  intermissio¬ 
nes,  laboribus  sociatis  et  aegri  et  medici,  in  lon¬ 
gum  protrahi  posse.  Exempla  etiam  relata 
sunt,  in  quibus  aegri  quidem  omnino  convalue¬ 
runt. 

Quoad  inter  paroxysmos  medendi  rationem, 
manifestum  est,  multum  ex  ipso  aegro  pendere. 
Quamvis  enim  quaedam  medicamenta  hoc  tem¬ 
pore  valde  utilia  sint,  magni  momenti  est,  ae¬ 
grum  omnes  causas,  excitantes  quam  maxime 
evitare.  Quum  enim  paroxysmus  saepe  itera¬ 
tus  proclivitatem  in  morbum  augere  solet,  satis 

manifestum 

manifestum  est,  spem  exitus  felicis  valde  affici 
studio  quo  aeger  omnia  Dedentia  evitat. 

Quum  aer  oppidorum  asthmatico  inimicus  est, 
si  fieri  possit,  in  rus  secedere  oportet. 

Quum  contra,  ut  nonnunquam  fit,  aeger  ma¬ 
gis  rure  quam  in  urbe  morbo  opprimitur,  vita 
urbana  sequenda  est.  Plurimi  et  fortasse  omnes 
asthmatici,  in  regionibus  altis  morbo  maxime 
cruciantur,  quae  igitur  vitandae  sunt.  Si  causa 
sit  suspicionis  habendae  aegri  occupationem,  eum 
causis  morbum  excitantibus  maxime  exponere, 
medici  est  mutationem  proponere. 

Magis  tamen  necessarium  est,  aegrum  omnem 
cibi  potusve  intemperantiam  fugere,  quoniam 
haec  tam  frequentissime  paroxysmum  inducit. 

Cibaria  quae  facile  concoquuntur  asthmaticis 
optime  conveniunt,  omniaque  multo  sale  con- 
tincta,  et  vegetabilia,  quae  rapide  in  fermenta- 
tionem  abeunt  et  flatum  inducunt,  nocentia 
sunt,  hinc  evitanda,  bic  etiam  liquores  omnes 
fermentati,  qui  magnam  aeris  quantitatem  con¬ 
tinent,  atque  potentiae  ventriculi  coquenti  inju¬ 
riam  afferunt. 

. 

Cibus  autem  et  potus  asthmaticorum,  paulo 
aromatici  et  stomachici  esse  debent. 

Aqua  acido  sulpliurico  vel  aceto  acidula  red¬ 
dita,  et  infusum  vel  zingiberis,  vel  aurantii,  vel 
eoffaeae,  pro  potu  ordinario  adhibere  possint.  In¬ 
fusum  eoffaeae  forte  quidem  dicitur  valuisse  etiam 
inter  asthmatis  paroxysmum.  Praeter  haec  re¬ 
media  diaetetica  sunt  quaedam  e  materia  medi¬ 
ca,  quae  multum  inter  remissionem  prosunt. 
Asthmatici  s^pissime  dyspeptici  sunt ;  et  re¬ 
media  quae  in  dyspepsia  valent,  in  asthmate 
etiam  usurpanda  sunt.  Remedia  purgantia  non 
sine  multa  cura  in  asthmate  adhibenda  ;  fortio¬ 
ra  enim,  sive  primis  viis  irritandis,  sive  alio  quo¬ 
vis  modo,  interdum  paroxysmum  induxerunt ; 
leniora  autem  cum  effectibus  quam  optimis  pro 
re  nata  usurpantur.  Alvus  bene  solvatur  rheo, 
quod  simul  et  purgans  et  tonicum  est.  Cum 
hoc  conjungatur  magnesia  usta,  praesertim  ubi 
adsit  in  intestinis  acor  vel  flatus.  Quaedam  etiam 
acida,  acetum  praecipue,  utilia  sunt  ad  ventri¬ 
culi  inflationem  corrigendam. 

Remedia  quae  Tonica  dicuntur  maxime  in 
asthmate  utilia  sunt;  ferri  nempe  praeparata,  cin- 
chona,  aiiaqpe  medicamenta  amara,  ferri  carbo- 
pas  et  sulphas,  miro  cum  successu  saepe  usurpan- 

tur.  Ut  effectus  autem  felices  remediorum  ro¬ 
borantium  consequamur,  assidue  adhibenda  sunt. 
Si  tamen  aeger  morbo  cujusvis  visceris  laboret, 
hic  primum,  si  fieri  possit,  sanetur. 

Aquae  medicinales  ferrum  continentes,  aqua 
nempe  Bathonica,  Brigbtoniensis,  &.c.  asthmaiti- 
cis  commodae  sunt. 

Quidam  medici  de  usu  emeticorum  frequente 
bene  locuti  sunt,  atque  haud  dubium  quum  ven¬ 
triculus  multum  turbatur,  non  sine  commodo 
usurpentur,  praecipue  si  causa  sit  timendi  parox¬ 
ysmum  appropinquare.  Si  autem  saepissime  ad¬ 
hibeantur,  non  possunt  ventriculo  non  nocere, 

Medici  antiquiores  fonticydis  multum  confi¬ 
debant,  et  certe  in  quibusdam  exemplis,  praeser¬ 
tim  in  senibus,  utilia  sunt. 

Gulielmus  Tertius,  Anglorum  Rex,  qui 
asthmaticus  erat,  dicitur  omnino  asthmatis  ex¬ 
pers  fuisse,  dum  humeri  vulnere,  in  pugna  ad 
fluvium  Boandae  accepto,  laborabat. 

Balneum  frigidum  maxime  et  merito  lauda¬ 
tum  est  in  asthmatis  remissione.  Si  hoc  non 
sine  incommodo  obtineri  potest,  lavatio  thoracis 
aqua  frigida  commendata  est. 

Exercitatio  violenta  semper  asthmaticis  nocet, 
et  haud  raro  paroxysmum  arcessit ;  equitatio 
autem,  vel  gestatio  in  curriculo  aut  nave,  aliique 
motus  lenes,  commodum  maximum  habent» 

